section_heading: Životopis
paragraph_text: S Titom je bio u bliskim odnosima. Kako je kazao u intervjuu, zanimao je Tita i kao Albanac, vjerojatno i zato što se kao i mnogi drugi naslušao predrasuda o Albancima iz arsenala srpske propagande. Nakon službenih susreta, kad su bili nasamo, Tito je pitao Vllasija o stanju na Kosovu, a jednom i što bi Albanci još htjeli da bi bili zadovoljni kao drugi u Jugoslaviji. Vllasi je rekao da žele status federalne jedinice, što je značilo republiku. Tito je odgovorio da će sve traženo imati, preporučivši mu da zasad ne inzistiraju i na samom nazivu republika, jer je to osjetljivo zbog "drugih", sigurno govoreći o Srbima, ali da će se vremenom i to riješiti. Isto je ponovio i kosovskom rukovodstvu, kako je poslije potvrdio predsjednik SK Kosova Mahmut Bakali.